РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/538-15

12. децембар 2015. године

Б е о г р а д

ЗАПИСНИК

78. СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 12. ДЕЦЕМБРА 2015. ГОДИНЕ, У ДАНУ ЗА ГЛАСАЊЕ

Седница је почела у 11,20 часова.

Седницом је председавао Верољуб Арсић, председник Одбора.

 Седници су присуствовали чланови Одбора: Радмило Костић, Душица Николић, Милош Тошанић, Горан Ковачевић, Драгољуб Зиндовић, Оливера Пешић, Сузана Шарац, Никола Јоловић, Милорад Мијатовић и Золтан Пек.

 Седници нису присуствовали чланови Одбора: Дејан Раденковић, Иван Јовановић, Момо Чолаковић, Војислав Вујић, Ђорђе Стојшић и Жика Гојковић, нити њихови заменици.

 На предлог председника, Одбор је једногласно утврдио следећи

Д н е в н и р е д

1. Подношење амaндмана Одбора на Предлог закона о буџету Републике Србије за 2016. годину, који је поднела Влада, у Дану за гласање.

 **Прва тачка дневног реда:** Подношење амaндмана Одбора на Предлог закона о буџету Републике Србије за 2016. годину, који је поднела Влада, у Дану за гласање

 Дискусије поводом ове тачке дневног реда није било.

 На основу члана 165. ст. 1. и 2. Пословника Народне скупштине, Одбор за финансије, републички буџет и контролу трошења јавних средстава је, у Дану за гласање, поднео амандман:

 - на члан 1. Предлога закона о буџету Републике Србије за 2016. годину, како би се извршило усклађивање усвојених амандмана које су поднели Одбор за финансије, републички буџет и контролу трошења јавних средстава и заједно народни посланици Балинт Пастор, Елвира Ковач, Арпад Фремонд, Золтан Пек и Анамарија Вичек, са текстом Предлога закона.

 Одбор за финансије, републички буџет и контролу трошења јавних средстава је, на основу члана 165. став 3. Пословника Народне скупштине, поднео

И З В Е Ш Т А Ј

 Одбор је, у складу са чланом 165. ст. 1. и 2. Пословника Народне скупштине, поднео амандман на члан 1. Предлога закона о буџету Републике Србије за 2016. годину.

 За известиоца Одбора на седници Народне скупштине одређен је Верољуб Арсић, председник Одбора.

\* \* \*

 Седница је завршена у 11,25 часова.

Седница је тонски снимана.

 СЕКРЕТАР ПРЕДСЕДНИК

 Александра Шашо Верољуб Арсић,с.р.